साइबर सुरक्षा और डेटा चोरी रोकने से लेकर कॉपीराइट मामलों में एआई अभी कम मददगार
Importance of Improving AI for Cybersecurity and Copyright Protection - चैटजीपीटी जैसे जनरेटिव एआई ने बड़ा बदलाव किया है। लिखने से लेकर कोडिंग और नौकरी के आवेदन तक सब कुछ आसान और तेज हो चुका है।
चैटजीपीटी जैसे जनरेटिव एआई ने बड़ा बदलाव किया है। लिखने से लेकर कोडिंग और नौकरी के आवेदन तक सब कुछ आसान और तेज हो चुका है। मगर इसके बावजूद एआई भी कुछ गंभीर समस्याएं भी पैदा कर सकता है।
एआई के साथ सबसे बड़ी चिंता विश्वसनियता और सुरक्षा की है। कंसलटेंसी फर्म गार्टनर में बतौर विश्लेषक कार्यरत अवीवा लिटन के अनुसार जनरेटिव एआई के कुछ सबसे बड़े जोखिमों में भ्रामक कंटेंट, डीपफेक, डेटा गोपनीयता, कॉपीराइट से संबंधित और साइबर सुरक्षा समस्याएं शामिल हैं।
गलत जवाब: एआई कई बार हमें बार बार गलत सूचनाएं देता है। दरअसल एआई बहुत तेज है पर वो इंसान नहीं हो सकता है। जनरेटिव एआई जवाब देने के लिए डेटा और रेगुलेशन पर भरोसा करते हैं।
डीपफेक: वीडियो, फोटो और वॉयस रिकॉर्डिंग की मदद से किसी का भी फेक वीडियो बनाया जा सकता है, जो बिल्कुल असली लगेगा। लेकिन यह नकली है कि असली, एआई की पकड़ से फिलहाल बाहर है। ताजा उदाहरण फ्रांस के पोप की वायरल फोटो है जिसमें वो पारंपरिक परिधान की बजाय फैंसी जैकेट पहने नजर आ रहे हैं। एआई से पहले भी डीपफेक नकली कंटेंट में प्रयोग होता था। अब यह और आसान हो सकता हैै।
डेटा प्राइवेसी: डेटा की गोपनीयता सबसे बड़ी चिंता रही है। एआई के संदर्भ में यह चिंता इसलिए है क्योंकि एआई सबकुछ स्टोर करता रहता है। ऐसे में आपका लिखा या बोला एआई के पास रिकॉर्ड हो सकता है।
इंटरनेट, पुराने सोर्स से बनी कृति पर दावा किसका
कॉपीराइट चिंता का विषय है, क्योंकि जनरेटिव एआई मॉडल को इंटरनेट डेटा से तैयार किया जाता है। मतलब है कि मूल सोर्स की मदद से नई चीजें बनाने के लिए प्रशिक्षित करना। ऐसे में अब तस्वीरों, म्यूजिक सहित किसी भी चीज को यूज करके एआई की मदद से नया बनाया जा सकता है। लेकिन इंटरनेट और पुराने सोर्सेज को मिलाकर बनी किसी भी नई चीज पर कॉपीराइट किसका होगा यह तय करना कठिन है। विशेषज्ञों का मानना है कि एआई में लागू सभी सुरक्षा उपायों को सत्यापित करने की क्षमता नहीं है।
क्या होती है चैटबॉट?
चैटबॉट यानी मशीन से चैट करना, लेकिन इसमें आपको इंसान से बात करने जैसी फीलिंग आएगी। यह एक कन्वर्सेशनल AI है। एक ऐसा आर्टिफिशियल इंटेलिजेंस जिसके साथ आप इंसानों की तरह बातचीत कर सकते हैं। यानी आप उससे कुछ भी पूछोगे तो वो आपको इंसानों की तरह डिटेल में लिखकर उस सवाल का जवाब क्रिस्प तरीके से देगा। यह काफी एक्यूरेट होगा।